জামাতের আমির মতিউর রহমান নিজামী, সেক্রেটারি জেনারেল আলী আহসান মোহাম্মাদ মুজাহিদ ও নায়েবে আমির দেলাওয়ার হোসাইন সাঈদীকে একাত্তরের যুদ্ধাপরাধ ও মানবতাবিরোধী অপরাধের অভিযোগে গ্রেফতার দেখানোর দাবি জানিয়েছেন দেশের বিশিষ্ট ব্যক্তিরা। বিশিষ্ট ব্যক্তিদের মতে, যেসব মামলায় তাদের গ্রেফতার দেখানো হয়েছে, তা থেকে জামিন পাওয়া সহজ। এদের বিরুদ্ধে যুদ্ধাপরাধের সুস্পষ্ট অভিযোগ রয়েছে। সুনির্দিষ্ট অভিযোগের  ভিত্তিতেই তাদের যুদ্ধাপরাধী হিসেবে গ্রেফতার দেখানো উচিত। কারণ এসব চিহ্নিত যুদ্ধাপরাধীরা ছাড়া পেলে সরকারের যুদ্ধাপরাধের বিচারের কবর রচনা করা হবে।  এদিকে নিজামী, সাঈদী ও মুজাহিদের মুক্তির জন্য বিএনপি মহাসচিব খোন্দকার দেলোয়ারের বক্তব্যের নিন্দাও জানিয়েছেন বিশিষ্ট ব্যক্তিরা।  একাত্তরের মুক্তিযুদ্ধে পাকিস্তানি হানাদার …